  Туспуктэм: vk.com (Денис Парахин) Наталия Сильвестрова Удмуртиысь уясь Андрей Волков БРИКС кылдытэтэ пырись кунъёслэн шудонъёсаз одӥг зарни но куинь азвесь медаль утӥз. Ӵошатсконъёс Дурбанын ортчизы. Со сярысь элькунысь физической культурая но спортъя министр Денис Парахин «ВКонтакте» мерлыко вотэсысь бамаз ивортӥз. Спортсмен комбинированной эстафетаын нырысетӥ луиз, 50 метр (баттерфляй), 4x100 метр но 4x50 метр (эрико амал) эстафетаосын кыкетӥ инты басьтӥз. Шудонъёсын Россиысь, Бразилияысь, Индияысь, Китайысь но ЮАР-ысь 450 пала спортсменъёс пӧртэм спорт амалъёсъя ӵошатскизы. Тодэ вайытом, Удмуртиысь уясь Росгвардилэн Приволжск округъя чемпионатаз ньыль зарни медаль басьтӥз. Ватсалом, элькунысь спортсменка Россиысь но дуннеысь рекорд пуктӥз. Тегъёс: Спорт уян ӵошатсконъёс Удмуртия  